બોલિવુડમાં સ્ક્રીનની પાછળ ચાલી રહેલા ઘણા કિસ્સાઓ તમે સાંભળ્યા હશે. તેવો જ એક કિસ્સો છેલ્લા કેટલાક દિવસોથી બોલિવુડમાં ચર્ચાનો વિષય બન્યો છે. આ મુદ્દે બોલિવુડની ફેમસ આઈટમ ડાંસર રાખી સાવંતે અમુક ખુલાસાઓ કરતા ખલબલી મચી ઉઠી છે. તમને જણાવી દઇએ તનુશ્રી દત્તા ફિલ્મ હોર્ન ઓકે પ્લીઝનાં જે ગીત પર પહેલા ડાંસ કરવાની હતી, તે ગીત પર બાદમાં રાખી સાવંતે ડાંસ કર્યો હતો. શૂટીંગ સમયે થનારા દરેક કિસ્સાઓ જે તેણે નજરે નીહાળ્યા હતા જે તેણે પોતાના નિવેદનમાં જણાવ્યા હતા. રાખીએ પ્રેસ કોન્ફંરેન્સ કરતા પત્રકારો સમક્ષ કહ્યુ કે, જે સમયે તનુશ્રી આ ગીતનું શૂટીંગ કરી રહી હતી તે સમયે તેણે ખૂબ ડ્રગ્સ લીધો હતો. તે જ કારણ છે કે તે આ ગીતને પૂરો ન કરી શકી. રાખીએ વધુમાં જણાવ્યું કે, મને ખબર છે કે આ ગીત તનુશ્રી કરવાની હતી. હુ તે દિવસે ઘરે બેઠી હતી અને ત્યારે માસ્ટરજી(ગણેશ આચાર્ય)નો ફોન આવ્યો કે રાખી જલ્દી સેટ પર આવી જાઓ, તારે એક ગીત કરવાનું છે. ત્યારબાદ મે તેમને પૂછ્યુ કે, કયુ ગીત છે, મને મોકલી આપો, તો તેમણે કહ્યુ કે, તુ બસ સેટ પર આવી જા બધુ રેડી છે. ત્યારબાદ હુ સેટ પર જવા માટે તૈયારી થઇ. તેટલુ જ નહી માસ્ટરજીનાં ફોન બાદ મને નાના પાટેકરનો પણ ફોન આવ્યો અને તેમણે પણ મને આ જ કહ્યુ કે રાખી જલ્દી સેટ પર આવી જાઓ.